Gregorčičeva 20–25, Sl-1001 Ljubljana T: +386 1 478 1000

F: +386 1 478 1607

E: gp.gs@gov.si

http://www.vlada.si/

Številka: 30301-4/2016/6

Datum: 23. 6. 2016

**Spremembe Programa spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje**

V Programu spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013–2018 se:

– Naziv programa spremeni tako, da se glasi »Program spodbujanja konkurenčnosti in ukrepov razvojne podpore za območje občin Hrastnik, Radeče in Trbovlje v obdobju 2013–2020 (čistopis)«

– točka 5.2. **Opis izbranih instrumentov programa** na straneh od 15 do 20 se spremeni tako, da se tekst pod to točko v celoti nadomesti z novim tekstom, ki se glasi:

**»5.2. Opis izbranih instrumentov programa**

Ukrep 1: Program spodbujanja konkurenčnosti za območje občin Hrastnik, Radeče in Trbovlje v obdobju 2013-2020.

Predvideni instrumenti v okviru programa so:

* Instrument 1: Subvencije za spodbujanje investicij
* Instrument 2: Ugodni razvojni krediti za investicije
* Instrument 3: Subvencije za zagon podjetij
* Instrument 4: Mikrokrediti
* Instrument 5: Promocija območja, privabljanje tujih in domačih investitorjev ter izvajanje programa
* Instrument 6: Podjetno v svet podjetništva Hrastnik, Radeče, Trbovlje (PVSP HRT).

**Instrument 5.2.1. Subvencije za spodbujanje investicij**

**Namen in cilji**

Na problemskem območju HRT delujejo podjetja, ki imajo prenizko dodano vrednost, težje pridobivajo financiranje za svoje poslovanje in ne ustvarjajo dovolj akumulacije za nova vlaganja. Vendar pa so ta podjetja pomembna za območje, saj običajno zaposlujejo precejšnje število delavcev in imajo izdelane razvojne programe ter programe prestrukturiranja, ki vključujejo začetna vlaganja za nove programe ali razširitev dejavnosti. Brez pomoči države se v zaostrenih finančnih razmerah takšna podjetja ne morejo prestrukturirati in bi številna med njimi lahko zašla v težave.

Cilj je zmanjšati zaostanek v razvoju ter omogočiti :

* spodbujanje investicij na problemskem območju HRT
* kreiranje novih delovnih mest in povečanje zaposlovanje

**Vsebina in način izvajanja**

Upravičeni prijavitelji so: mikro, mala, srednje velika in velika podjetja, samostojni podjetniki registrirani po Zakonu o gospodarskih družbah.

Za sofinanciranje začetnih naložb v podjetjih se nepovratna sredstva dodelijo kot subvencija za začetno investicijo. Sredstva bo dodeljeval MGRT v skladu z Uredbo dodeljevanju regionalnih državnih pomoči ter načinu uveljavljanja regionalne spodbude za zaposlovanje ter davčnih olajšav za zaposlovanje in investiranje (Uradni list RS, št 93/14) in regionalno shemo državnih pomoči (št. sheme: BE02-2399245-2014.

Sredstva se dodeljujejo v obliki subvencij upravičencem, izbranim na podlagi javnih razpisov. Javni razpisi bodo razdeljeni na dva sklopa:

Sklop A: Državna pomoč za manjše investicijske projekte in

Sklop B: Državna pomoč za večje investicijske projekte

Višina sredstev bo določena v posameznem javnem razpisu. Okvirna višina sofinanciranja posameznega projekta v okviru sklopa A (enostavnejši investicijski projekti) znaša od 10.000 do 50.000 evrov. Okvirna višina sofinanciranja posameznega projekta v okviru sklopa B (zahtevnejši investicijski projekti) pa znaša od 50.001 evrov do 500.000 evrov.

Projekti trajajo lahko največ dve leti. Sredstva, ki so odobrena za tekoče leto, morajo biti porabljena v tekočem proračunskem letu. Pomoči se lahko dodeli za sofinanciranje naložb v osnovna opredmetena in neopredmetena sredstva pri:

* vzpostavitvi novega obrata,
* širitvi obstoječega obrata,
* diverzifikaciji izdelkov obrata z novimi dodatnimi izdelki,
* bistveni spremembi proizvodnega procesa v obstoječem obratu.

Opredmetena osnovna sredstva so zemljišča, zgradbe, oprema in stroji. Neopredmetena osnovna sredstva so prenos tehnologije z nakupom patentov, licenc, know - howa ali nepatentiranega tehničnega znanja.

Najvišja dovoljena stopnja državne pomoči mora biti v skladu s shemo državnih pomoči. Podrobnejši pogoji in merila bodo, upoštevajoč zakonski okvir, to sta Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP in [96/15](http://www.uradni-list.si/1/objava.jsp?sop=2015-01-3772) – ZIPRS1617) in Zakona o spodbujanju skladnega regionalnega razvoja (Uradni list RS, št. [20/11](http://www.uradni-list.si/1/objava.jsp?sop=2011-01-0820) in [57/12](http://www.uradni-list.si/1/objava.jsp?sop=2012-01-2406)), določeni v javnih razpisih. Projekti, ki bodo imeli negativen vpliv na okolje, ne bodo mogli biti izbrani.

Dejavnost, ki bo sofinancirana, se bo morala izvajati na območju Občin Hrastnik, Radeče in Trbovlje. Do subvencije bodo upravičena podjetja, ki bodo izpolnjevala razpisne pogoje in ki za isti namen   
oz. isti projekt niso že pridobila javna sredstva.

**Instrument 5.2.2: Ugodni razvojni krediti za investicije**

**Namen in cilji**

Namen instrumenta je pomoč podjetjem pri izvajanju investicij. Upravičencem bo do zgornje meje državnih pomoči dana možnost kombinacije Instrumenta 1 (subvencija za spodbujanje investicij) in Instrumenta 2 (ugoden kredit za investicijo).

Ključni cilji:

* spodbujanje obsega investicij podjetij na problemskem območju HRT,
* ohranjanje in kreiranje novih delovnih mest,
* prestrukturiranje gospodarstva na problemskem območju in
* popolnjevanje nezasedenega prostora v poslovnih in gospodarskih conah, investicije na degradiranih območjih, varovanih območjih narave, ki so skladni z omejitvami območja ter v opuščenih gospodarskih objektih, ki niso v funkciji.

**Vsebina in način izvajanja**

Razvojne kredite za začetne investicije podjetij bo dodeljeval Slovenski regionalno razvojni sklad.

Sredstva bodo dodeljena skladno z Uredbo dodeljevanju regionalnih državnih pomoči ter načinu uveljavljanja regionalne spodbude za zaposlovanje ter davčnih olajšav za zaposlovanje in investiranje (Uradni list RS, št. 93/14) in regionalno shemo državnih pomoči (št. sheme: BE02-2399245-2014).

Podrobnejši pogoji in merila bodo, upoštevajoč zakonski okvir, to sta Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP in   
[96/15](http://www.uradni-list.si/1/objava.jsp?sop=2015-01-3772) – ZIPRS1617) in Zakona o spodbujanju skladnega regionalnega razvoja (Uradni list RS, št. [20/11](http://www.uradni-list.si/1/objava.jsp?sop=2011-01-0820) in [57/12](http://www.uradni-list.si/1/objava.jsp?sop=2012-01-2406)), določeni v javnih razpisih.

**Instrument 5.2.3: Subvencije za zagon podjetij**

**Namen instrumenta in cilji**

Namen je spodbujanje mladih podjetij in novih podjetniških podjemov z nepovratnimi viri (subvencije za začetno delovanje) v problemskem območju HRT. S tovrstno podporo se izboljšata poslovanje in realizacija razvojnih potencialov podjetij ter izboljša lastna konkurenčnost na domačih oz. tujih trgih. S tem se zniža stopnja umrljivosti podjetij v začetnem obdobju poslovanja. Zasleduje se razvoj podprtih podjetij in uspešen prenos idej podjetnih posameznikov in skupin v tržno uspešne podjeme in ustvarjanje novih podjetij s potencialom rasti, s poudarkom na razvoju in komercializaciji proizvodov, procesov in storitev. Cilji so:

– zmanjšanje razvojnega zaostanka v problemskih območjih z visoko brezposelnostjo,

– nova delovna mesta in zaposlovanje in

– zagon novih podjetij.

**Vsebina in način izvajanja**

Predvideno je sofinanciranje iz sredstev Evropskega sklada za regionalni razvoj. Sredstva bodo dodeljena v skladu s shemo državnih pomoči de minimis (št. sheme: M001-2399245-2015). Maksimalna višina subvencije za podjetje je 20.000 evrov. Podrobnejši pogoji in merila bodo, upoštevajoč zakonski okvir, to sta Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP in [96/15](http://www.uradni-list.si/1/objava.jsp?sop=2015-01-3772) – ZIPRS1617) in Zakona o spodbujanju skladnega regionalnega razvoja (Uradni list RS, št. [20/11](http://www.uradni-list.si/1/objava.jsp?sop=2011-01-0820) in [57/12](http://www.uradni-list.si/1/objava.jsp?sop=2012-01-2406)), določeni v javnih razpisih, ki jih bo izvajal Slovenski podjetniški sklad po pogodbi z MGRT.

**Instrument 5.2.4: Mikrokrediti**

**Namen in cilji:**

Instrument rešuje problem likvidnosti ter povečevanja stroškov financiranja mikro, malih in srednje velikih podjetij na problemskem območju HRT. Namen instrumenta je dejavno poseči na trg dostopa do virov financiranja v segmentu mikro, malih in srednje velikih podjetij (MSP) za preprečevanje njihove finančne izključenosti.

Ključni cilji so:

– zboljšanje dostopa MSP do ugodnih virov dolžniškega financiranja, ki se kaže predvsem v:

* nižji obrestni meri,
* nižjih zavarovalnih zahtevah,
* ročnosti kredita,
* možnosti koriščenja moratorija pri vračilu kredita.
* omogočiti MSP dostop do virov financiranja po ugodnih pogojih financiranja ter z omejitvijo izvajanja prekomernih postopkov odobritve kredita (enostavnejši in hitrejši postopek pridobitve kredita) in

– spodbujanje zasebnih vlaganj na problemskem območju

**Vsebina in način izvajanja**

Instrument se bo izvajal z javnimi razpisi v obliki mikrokreditov za financiranje rasti in razvoja podjetij, investicij in tekočega poslovanja. Skupine upravičencev so mikro, mala in srednje velika podjetja. Zagotovljeni jim bodo krediti po ugodnih pogojih financiranja ter z omejitvijo izvajanja prekomernih postopkov odobritve kredita (enostavnejši in hitrejši postopek pridobitev kredita). Javne razpise bo izvajal Slovenski podjetniški sklad.

Sredstva bodo dodeljena v skladu s shemo državnih pomoči Program izvajanja finančnih spodbud MGRT – de minimis (št. sheme: M001-2399245-2015). Podrobnejši pogoji in merila bodo, upoštevajoč zakonski okvir, to sta Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP in [96/15](http://www.uradni-list.si/1/objava.jsp?sop=2015-01-3772) – ZIPRS1617) in Zakona o spodbujanju skladnega regionalnega razvoja (Uradni list RS, št. [20/11](http://www.uradni-list.si/1/objava.jsp?sop=2011-01-0820) in [57/12](http://www.uradni-list.si/1/objava.jsp?sop=2012-01-2406)), določeni v javnih razpisih.

**Instrument 5.2.5: Promocija problemskega območja z visoko brezposelnostjo, privabljanje tujih in domačih investitorjev ter izvajanje programov spodbujanja konkurenčnosti**

**Namen in cilji**

Za doseganje ključnih ciljev in namenov začasnih ukrepov razvojne podpore je v problemskem območju HRT izkazana potreba po promociji gospodarstva in privabljanja domačih in tujih investitorjev. Za promocijo programa problemskega območja HRT bodo pristojne regionalne razvojne agencije uporabljale svoje spletne strani in sredstva javnega informiranja. K investiranju v območje pa se želi pritegniti tudi podjetnike od drugod, zato je potrebna tudi promocija same regije/območja. Dejavnosti bodo vključevale tako imenovani »branding« regije/območja.

Ključna cilja sta:

* privabljanje tujih in domačih investitorjev ter
* izvedba in promocija programa spodbujanja konkurenčnosti HRT.

**Vsebina in način izvajanja**

***Instrument 5.2.5.1. Promocija problemskega območja HRT in privabljanje tujih in domačih investitorjev***

Instrument obsega**:**

* pripravo in ažuriranje načrtov privabljanja investicij;
* obveščanje podjetij glede možnosti udeležbe na gospodarskih delegacijah, sejmih in drugih dogodkih v tujini;
* izdelavo promocijskih materialov (tiskanih in multimedijskih) za potrebe privabljanja domačih in tujih investitorjev in promocijo območja na različnih dogodkih (sejmi v Sloveniji in tujini, ipd.);
* udeležbo na specializiranih sejmih s področja nepremičnin v Sloveniji in Evropi;
* izvajanje tako imenovanega »Lead Generation« pristopa pri privabljanju tujih neposrednih investicij;
* neposredno trženje oz. konkretno sodelovanje s podpornimi inštitucijami (SPIRIT Slovenia, predstavništva slovenskega gospodarstva v tujini, GZS, …), svetovalnimi podjetji in potencialnimi investitorji. Izvajal se bo kot t.i. »branding« regije/območja;
* oglaševanje in pripravo promocijskih materialov za industrijske/poslovne cone ter poslovne prostore.

Za učinkovito privabljanje tujih in domačih investitorjev je treba zbrati vse podatke o priložnostih v problemskem območju HRT za investitorje, in sicer o industrijskih zemljiščih, zgradbah, ki so na razpolago in so primerne za industrijsko/poslovno rabo in nepremičninskih projektih.

Odvisno od ponudbe bo pristojna regionalna razvojna agencija pripravila oziroma spremenila strategijo privabljanja investicij v regijo/območje. Pri aktivnostih bo sodelovala z agencijo SPIRIT Slovenija.

Za učinkovito izvajanje Načrta privabljanja investicij v regijo, bo potekal prenos dobrih praks iz državne na regionalno raven in iz regionalne na državno raven, ki ga bo koordinirala agencija SPIRIT, katere osnovna naloga je domačim in tujim potencialnim podjetnikom investitorjem, na enem mestu podati celovite informacije.

Aktivnosti na problemskem območju HRT se bodo izvajale v skladu s shemo državnih pomoči Program izvajanja finančnih spodbud MGRT – de minimis (št. sheme: M001-2399245-2015).

***Instrument 5.2.5.2 Izvajanje programov spodbujanja konkurenčnosti***

Program izvajajo MGRT in njegove izvajalske institucije (Slovenski regionalno razvojni sklad in Slovenski podjetniški sklad), pristojne regionalne razvojne agencije (RRA) na problemskem območju Hrastnik, Radeče in Trbovlje, lahko pa tudi institucije v regijski razvojni mreži, v kolikor obstajajo.

RRA oziroma lokalne razvojne institucije v regijski razvojni mreži v kolikor obstajajo lahko izvajajo posamezne instrumente programa skladno s 25. členom Zakona o spodbujanju skladnega regionalnega razvoja. Predvidene so naslednje dejavnosti:

* kadrovska podpora za izvajanje izbranih projektov in programa
* nadzor nad izvajanjem projektov na terenu
* vzdrževanje evidenc in priprava poročil
* priprava letnih poročil
* pomoč pri pripravi projektov
* koordinacija in promocija programa na območju Hrastnik, Radeče, Trbovlje
* organizacija dogodkov
* druge naloge potrebne za izvajanje programa.

Navedene aktivnosti ne spadajo med splošne razvojne naloge regionalnih razvojnih agencij po 18. členu Zakona o spodbujanju skladnega regionalnega razvoja.

Za izvedbo programa je odgovorno MGRT. Aktivnosti iz tega instrumenta bosta izvajali pristojni regionalni razvojni agenciji na tem območju. Podrobna razdelitev nalog in pristojnosti med MGRT in RRA je določena v pogodbi o izvajanju programa.

Uveljavljajo se lahko le povračila stroškov iz Programa in za aktivnosti na območju izvajanja Programa. Upravičeni so stroški dela, potni stroški, stroški materiala in storitev. Pri naročanju zunanjih storitev se upošteva zakonodaja s področja javnega naročanja. Povrnejo se le dejansko realizirani stroški izvedbe. Predvidena so letna poročila o izvajanju programa, ki jih obravnava Vlada Republike Slovenije.

**Instrument 5.2.6: Podjetno v svet podjetništva Hrastnik, Radeče, Trbovlje (PVSP HRT)**

Instrument PVSP HRT je specifičen za to problemsko območje, izvajati se je začel v letu 2015 in predvidoma se bo izvajal do leta 2020.

Namen in cilji

Prestrukturiranje gospodarstva na problemskem območju poteka počasi, gospodarska kriza je situacijo še zaostrila, brezposelnost se povečuje, je pomembna priložnost v razvoju problemskega območja, spodbujanje podjetništva, podjetniške iniciative oz. nastanka novih podjetij ter samozaposlitvah, kar bo zmanjšalo brezposelnost, odprlo dodatna delovna mesta in na daljši rok pripomoglo k prestrukturiranju gospodarstva.

Cilji: zmanjšanje zaostanka v razvoju in povečanje podjetniške aktivnosti ter socialne vključenosti

• nova delovna mesta in zaposlovanje

• zagon novih inovativnih podjetij

• Izboljšano in okrepljeno povezovanje z lokalnim gospodarstvom

• prenos znanja oziroma medgeneracijsko sodelovanje na poslovnem področju

• socialna vključenost (večja vključenost starejših brezposelnih oseb, starost nad 50 let, še zlasti žensk ter njihova reaktivacija v poslovnem svetu)

• potencial za razvoj socialnega podjetništva

Cilj usposabljanja vsakega posameznika v okviru PVSP HRT je, da v obdobju enega leta po zaključku usposabljanja ustanovi lastno podjetje in se v njem zaposli oz. se samozaposli. Na podlagi izkušenj je bilo ugotovljeno, da so osebe, ki so bile vključene v program, tudi sicer lažje zaposljive, saj pridobijo v programu nova znanja, izkušnje, motivacijo.

Program Podjetno v svet podjetništva HRT izhaja iz Programa podjetno v svet podjetništva, ki so ga od leta 2010 uspešno izvajali v okviru RCR d. o. o., ki je bil sofinanciran s strani Evropskega sklada za regionalni razvoj in PVSP 2013 ter PVSP 2014 (celotna Slovenija), ki je bil financiran iz Evropskega socialnega sklada.

**Vsebina in način izvajanja:**

Bistvo programa je spodbujanje podjetništva in odpiranje novih delovnih mest v podjetništvu, povezovanje skozi ustrezno usposabljanje, motiviranje in mentoriranje.

Projekt Podjetno v svet podjetništva HRT predstavlja celovit projekt, kako usposobiti brezposelne osebe, ne glede na starost in stopnjo izobrazbe na problemskem območju občih Hrastnik, Radeče, Trbovlje k ustanovitvi podjetja ali zaposlitvi pri drugem delodajalcu. Projekt ne predstavlja le usposabljanja, temveč hkrati predstavlja inovativen pristop, kako usposobiti brezposelne osebe in jim omogočiti razvoj in pridobitev motivacije, dodatnih podjetniških in zaposlitvenih veščin ter znanj, s pomočjo mentorjev, prenosa dobrih praks, medsebojnega sodelovanja in komuniciranja ter iskanja skupnih podjetniških priložnosti. Gre za sofinanciranje usposabljanja brezposelne osebe, ki se usposablja preko delovnega razmerja za določen čas (delo na projektu, ki nima zveze s siceršnjim poslovanjem razvojne agencije). V primeru, da udeleženec v času usposabljanja ustanovi podjetje in se v njem zaposli, ni več upravičen do vključitve v program Podjetno v svet podjetništva, torej do prejemanja sredstev za vključitev in se njegova zaposlitev šteje kot izhod iz programa.

Izvajalci instrumenta so opredeljeni v šestem odstavku 25. člena ZSRR-2 in so lahko RRA, ki morajo zagotavljati ustrezno usposobljeno osebje (mentorje in tehnično – strokovno osebje), ki je na razpolago skupini in zadolženo za nemoten potek izvajanja programa. V program so vključeni zunanji izvajalci (strokovnjaki), izkušeni podjetniki, zunanji mentor itd., ki bodo na udeležence prenesli svoja znanja in izkušnje in strokovnega in podjetniškega vidika. Namen vseh vključenih je udeležencem pomagati, torej jih podpirati, motivirati, usmerjati ter jim svetovati pri identifikaciji, razvoju in realizaciji njihovih poslovnih idej. Program temelji na modelu mentorstva in dodatnega usposabljanja, prilagojenega skupinam in posameznikom, ki bodo razvijali svoje poslovne ideje in pripravljale vse potrebno za ustanovitev podjetij. V času vključitve, konkretno zaposlitve v RRA za obdobje štirih mesecev, bodo udeleženci razvijali svoje podjetniške ideje in jih pripeljali do realizacije ob strokovnem vodstvu (mentoriranju) oseb z izkušnjami v podjetništvu, gospodarstvu, strokovnjakov iz posameznih področij. Udeleženci bodo lahko svoje ideje razvijali individualno ali v skupinah.

Udeleženci oz. ciljna skupina so osebe s stalnim bivališčem v občinah Hrastnik, Radeče ali Trbovlje, ki so vpisane v evidenco brezposelnih oseb, ne glede na starost in stopnjo izobrazbe ter imajo poslovno idejo in izkazan interes za razvoj in realizacijo poslovne ideje, s katero(imi) bodo kandidirale na razpisu. Natančnejše vstopne pogoje definira javni poziv, izbirni postopek vodi posebej imenovana strokovna komisija, ki jo imenuje vsaka od RRA za občine problemskega območja, ki so v njeni pristojnosti. Izbrani udeleženci so za čas vključitve, torej štiri mesece, zaposleni v posamezni RRA. Za to obdobje jim pripada plača v višini minimalne plače ter vsa nadomestila v skladu z veljavno delovno-pravno zakonodajo.

Upravičeni strošek je standardni strošek na enoto.

Instrument se bo izvajal v skladu s shemo državnih pomoči shemi »de minimis« pomoči »Podjetno v svet podjetništva v okviru Programa spodbujanja konkurenčnosti in ukrepov razvojne podpore za območje Občin Hrastnik, Radeče in Trbovlje v obdobju 2013–2018«, št. 440-49/2014 z dne 30.10.2014 (št. priglasitve: M001-2399245-2014) – čistopis mnenja.«

* tekst pri točki **6. Finančna konstrukcija** na straneh 21 in 22 se nadomesti z novim tekstom, ki se glasi:

»Skupna vrednost podaljšanega programa znaša 29.000.000 evrov pri čemer obseg nepovratnih oblik financiranja znaša 10.374.000,00 evrov, obseg povratnih oblik financiranja pa 18.626.000 evrov.«

**Tabela 10: Finančna konstrukcija programa**

Tabela 10: Finančna konstrukcija programa

''

* **V skladu s pripombami Ministrstva za kmetijstvo, gozdarstvo in prehrano z dne 28.4.2016** se:
* na str. 25, pri ukrepu 4: Spodbude za trajnostni razvoj podeželja iz Programa razvoja podeželja 2014–2020, popravi organ izvedbe, da se glasi »Ministrstvo za kmetijstvo, gozdarstvo in prehrano«;
* na str. 27, popravi opis ukrepa 4: Spodbude za trajnostni razvoj podeželja iz Programa razvoja podeželja 2007–2013 in 2014–2020, ki se glasi: »Ukrep 4: Spodbude za trajnostni razvoj podeželja iz Programa razvoja podeželja 2007–2013 in 2014–2020, izvedba Ministrstvo za kmetijstvo, gozdarstvo in prehrano;

V obdobju 2014–2018 jih izvede Ministrstvo za kmetijstvo, gozdarstvo in prehrano. Ukrep se izvede iz sredstev iz naslova Programa razvoja podeželja 2014-2020 prek dodelitve sredstev lokalnim akcijskim skupinam (v nadaljnjem besedilu: LAS), ki bodo v programskem obdobju 2014–2020 pokrivale problemsko območje v okviru ukrepa Podpora za lokalni razvoj v okviru pobude LEADER (lokalni razvoj, ki ga vodi skupnost). Za problemska območja v RS so v okviru tega ukrepa v programskem obdobju 20014–2020 rezervirana javna sredstva v višini 3.000.000 evrov. Na območju občin HRT delujeta LAS Posavje in LAS Zasavje. Javna sredstva iz naslova problemskih območij so ocenjena v skupni višini okoli 346.000 evrov za celotno programsko obdobje, od tega za območje LAS Posavje 254.151,00 evrov, za območje LAS Zasavje pa 92.388,75 evrov.